
T7*X  variis  ac  innumeris  quibus  patent 


J homines  malis,  unum,  inteftinorum 
fcilicet  inflammationem,  de  qua  nunc  fu¬ 
mus  adfcuri,  felegimus  ;  quod,  ob  praeci¬ 
pitem  ejus  naturam,  ob  fummos  quibus 
ftipatur  dolores,  ob  larvatam  denique  fub 
qua  non  raro  incedit  formam,  attentione 
medicorum  neutiquam  indignum  putavi¬ 
mus.  Prae  aliis  enim  vero  noftram  atten¬ 
tionem  vindicare  videretur  dira  haec  af¬ 
fectio,  cum  Patre  nos  orbavit  dilectifllmo, 
cui  nil  profuere  naturae  molimina,  nil 
artis  auxilia  ;  vi  autem  morbi  impar  fac¬ 
tus,  eheu  !  tandem  vivere  defiit  veneran¬ 
dus  fenex:  Placide  ejus  conquiefcant  ma¬ 
nes,  quos  in  aeternum  grata  profequemur 
memoria. 

Cuivis,  Inteftinorum  fedem,  munera* 
magnum  v  a  forum  ac  nervorum  quibus 
inftruuntur  proventum,  rite  confideranti 
facile  patebit,  hocce  malum,  ni  venienti 
occurratur  morbo,  nunquam  poffe  magno 
vacare  periculo,  nunquam  non  grave  me¬ 
dicis  faceffere  negotium. 

Quod  ad  ordinem  hujufce  differtatio- 
nis,  ducem  fequuti  fumus  Clariffimum 
Sauvages. 

Opus  vero  propofitum  jam  aggredimur; 
in  quo,  Benevole  Lector,  fi  quidam  irrep- 
ferint  errores,  quin  eos  benigno  interpre- 
teris  animo,  non  eft  cur  dubitemus. 

f 

CHARACTER. 

Symptomata, quae Enteri tidem  adefle 
monftrant,  funt :  Dolor  abdominis  acu¬ 
tus,  urens,  fixus,  quem  comitatur  tenfio 
perquam  molefta,  febris  acuta,  pulfus  du¬ 
rus  ac  contra&us,  alvufque  utplurimum 
conftipata. 


HISTORIA 

HISTORIA. 

Principia  Proegumena. 

Plethora.  Vaforum  plenitudinem 
ct  fanguinis  exuberantiam  huic  malo,  ae¬ 
que  ac  aliis  inflammatorii  generis,  homi¬ 
nes  obnoxios  reddere,  vix  dubitandum ; 
cum,  in  hujufmodi  temperamentis,  prin¬ 
cipium  quodlibet  procatarcticum  majo¬ 
rem  folito  tyrannidem  exercere  oporteat. 

Senium.  Senium  etiam  homines  in¬ 
flammationi  inteftinorum  opportuniores 
reddit ;  in  aetate  namque  provedtiore,  va~ 
fa,  quae  perfpirabile  excernunt,  fere  om¬ 
nino  excaecantur,  atque  circuitus  aequi¬ 
librium  verfus  renes  divergit:  Inde  fit, 
quod  in  hocce  aevi  fpatio  vafa  abdomina¬ 
lia  magis  diftenduntur,  et  idcirco  admo¬ 
dum  prona  funt  ad  hos  motus  inordina¬ 
tos  qui  inflammationem  inducunt,  quan- 
docunque  principia  hujufce  morbi  proca- 

tardlica 

tardlica  ruam  fymbolam  eo  conferunto 
u  In  fenibus,”  inquit  Celeber.  Hoffman, 
“  febres  ardentes  non  facile  tranfeunt  in 
££  meningum,  fed  potius  in  inteftinorum, 
■c  inflammationem 


Principia  Procatarihca . 

Qvv  M  alia  atque  alia  fint  principia 
quae  enteritidi  anfam  praebere  poflint,  ad 
iiaec  tria  praecipue  capita  ea  referre  libet, 

i.  Externe  applicata • 

Vulnera  inteftinorum  quibufcunque 
paodis  extrinfecus  illata,  perfaepe  lethalia 
efle,  praecipue  inflammatione  ejufve  fe- 
quelis,  cuivis  obvium. 

Frigus  corpori  jam  calenti  fubito  ad 
motum,  frequentiflime  huic  morbo  origi¬ 
nem  praebet  \  nec  mirum  !  Spafmodice  e- 
nim  conftringuntur  omnia  quae  fummurn 

corpus 


£  Tora.  4.  page  369» 

corpus  perreptant  vafa;  exinde  humores 
magna  vi  et  copia  in  partes  irruunt  inter¬ 
nas,  earumque  functiones  plus  minufve 
perturbant ,  adeo  ut  apud  medicos  in  con- 
feflo  maneat,  plerafque  vifcerum  inflam¬ 
mationes  ex  hoc  folo  provenire  fonte.  An- 
non  huic  unico  principio  tribuenda  Cel- 
fiflimi  Principis  praematura  mors,  quam 
nunc  luget  Britannia,  diuque  lugebit ;  no¬ 
bilis  ille  Juvenis,  faltando  nimis  calefac¬ 
tus,  fub  coelo  frigido,  dum  ex  Gallia  in 
Italiam  fuum  tenebat  iter,  pernoctavit ; 
poftero  autem  die,  rigorem  praecedentem 
excipiebant  febris  mali  moris,  et  ventris 
dolores  omni  patientia  majores.  Quid 
plura  ?  In  horas  ingravefcebat  malum  ad 
cuncta  artis  praefidia  rebelle ;  et  brevi 
poft  tempore,  viribus  defdtutus,  extremum 
efflavit  halitum.  Aperto  abdomine,  vif- 
cera  fere  omnia,  praefertim  inteftina,  con¬ 
spiciebantur  phlogofi  et  fphacelo  correpta. 


2.  Ingejla 

2.  Ingejla  Nocentia . 

Huc  pertinent  ea  quae  tubum  intefti- 
nalem  feu  mole  obturant,  feu  acrimonia 
irritant ;  fub  quacunque  forma  medica¬ 
menti,  potus  et  cibi,  aut  etiam  veneni* 
fuerint  ingurgitata. 

Medicamenta.  Haec  ad  diros  ge¬ 
neris  humani  morbos  debellandos  dedit 
Natura,  excogitavit  Ars  :  Sua  autem  qui- 
bufque  propria  utplurimum  funt  remedia ; 
valentioribus  igitur  caute  utendum  ;  mi¬ 
nus  enim  prudenter  adhibita,  veneni  po¬ 
tius  quam  medicamenti  vicem  explent. 
In  ufu  acriorum  emeticorum  et  purgan¬ 
tium  nunquam  non  magna  opus  eft  cau¬ 
tela,  potiflimum  in  quibufdam  inteftino- 
rum  malis,  qualia  funt  ileus,  herniae,  al¬ 
vi  conftipatio,  fpafmodici  dolores,  qui  ex 
levi  irritatione  in  validam  faceiTunt  in¬ 
flammationem.  Ex  hoc  fortiorum  medi¬ 
caminum  abufu  faeviflima  non  raro  oriri 
pathemata,  omnes  uno  ore  fatentur  medici. 

Potus 

Potus  et  cibi.  Frigida,  dum  cor¬ 
pus  aeftuet,  largo  hauftu  epota,  eundem 
fere,  ac  frigus  externe  fudanti  corpori  ad¬ 
motum,  edit  effectum.  Haud  femper  fa¬ 
cile  et  innocue  tranfeunt  quae  forma  cibi 
funt  ingefca,  quamvis  fe  bene  habeant 
primae  viae ;  aliquando  enim  mole  fua 
cavum  prorfus  obturant,  afperitudine  e- 
jus  tunicas  irritant,  fpafmos  excitant  do- 
lorificos,  ileum,  volvulum,  mortem  de¬ 
nique  ipfam,  inducunt.  Novimus  puel¬ 
lam  octodecim  circiter  annos  natam, quae, 
paulo  poft  prunorum  oflicula  improvide 
deglutita,  ventris  tormina  incurrit  atro- 
ciflima,  febrem,  tenfionem  epigaitrii,  alia¬ 
que  enteritidis  figna,  arte  incaffum  tenta* 
ta,  tridui  fpatio  morte  correptam  effe: 
Se6lo  cadavere,  in  apricum  veniebat  coe- 
cum,  officula  prunorum  recondens,  phleg- 
monodeum,  et  maculis  nigris  obfeffum. 

Venena.  Arfenicum,  aliaque  id  ge¬ 
nus  affumpta,  plerumque  ventriculum  in¬ 
flammatione  afficiunt :  Si  vero  haec  ea¬ 
dem, 

dem,  quomodocumque  fiat,  in  inferiorem 
canalis  fedem  fat  cito  fuerint  propulfa, 
non  poliunt  non  omni  tempore  pe  Ulmos 
hujufmodi  accerfere  effeclus. 

3.  Morbi  PraegreJJi» 

Nonnulli  dantur  inteftinofum  affec¬ 
tus,  qui  vel  aegri  incuria,  vel  medentis  er¬ 
roribus,  vel  ea  demum  qua  faeviunt  vi, 
in  inflammationem  abire  folent.  De  his 
nunc  ordine  agendum. 

Ileus.  Ex  iliaca  paffione  fuam  origi¬ 
nem  faepius  ducere  enteritidem,  nemo 
pradiicus  ibit  inficias ;  cum  in  hac  fere 
folum  confiftat  fummum  iliaci  morbi  pe¬ 
riculum,  quam  ad  avertendam  nil  non 
movent  prudentes  medici.  De  ileo  trac¬ 
tans  fic  loquitur  Clar.  EIoffman:  “  Eli 
“  dolor  inteftinorum  acutifllmus  facile  in 
“  inflammationem  tranfeuns  *  Et  alibi, 
u  Quod  attinet  ad  ipfam  prognofin,  fpes 
“  falutis  fupereft,  quamdiu  non  adefh 

inflammatio  $ 

*  Tom.  4.  part.  2.  p.  285. 


DE  ENTERITIDE. 


9 


u  inflammatio ;  fi  vero  inflammatio  jam 
a  praefens  quae  ex  febre,  vehementia  tor- 
u  minum,  &€.  dijudicatur,  parum  fpei  fu- 
pereft  V’  Deinde,  u  Medico  perito  nihil 
prius,  nihil  poflerius,  curae  cordique  fit, 
5<  quam  ut  faeviflimo  dolori,  qui  infiam- 
“  mationis  et  mortis  etiam  caufam  prae- 
“  bet  fufficientem,  per  convenientia  tam 
“  interna  quam  externa  remedia  fublevan- 
6'  do  profpiciat.”  f  Idem  fentit  folertifli- 
mus  Pringle:  “  But  itis  to  be  wiflied, 
66  that  Sydenham  had  not  given  that 
s£  name  to  the  ileus,  nor  confidered  it  in 
u  the  light  he  has  done  ;  becaufe,  upon 
his  authority,  many  have  been  led  to 
corredl  and  evacuate  the  bile,  (perhaps 
“  faultlefs),  without  lufficiently  attending 
64  to  the  inflammation,  as  he  does  not 
“  mention  it 

Herniae.  Primi  fiubfelhi  Anatomicus 
Morgagni,  de  fedione  cujufdam,  her- 

B 

*  Ibidem,  pag.  292.  f  Et  293. 

f  DiTeafes  of  the  army,  page  154. 

nia  incarcerata  defundi,  haec  dicit:  “  Iir* 
S4  teftinum  facculo  proximum  ex  rubore 
u  nigricabat ;  illinc  inteftinum,  fuperiora 
54  verfus,  magnum  ad  tradum,  ex  rubro 
i(  ad  lividum  inclinabat  ;  quicquid  au- 
s<  tem  inde  ad  ventriculum  ufque  perti- 
“4  nebat,  ob  conferta  plerifque  in  locis  e- 
44  videntia  fanguifera  vafcula,  plane  ru- 
44  bebat  *”  Clariffimi  en  quoque  verba 
De  Haen:  44  In  corpore  faeminae  her- 
44  nia  demortuae,  iterum  obfervavimus 
u  aequalem,  denfam,  flavam  cruftam,  fere 
44  omnia  inflammata  inteftina  penitus 
u  eontexifle  f. 

-♦  '»>■•.<  "  -4'  -  .  -  /*■■/’■  .a  .  t  "  r 

Intussusceptio.  Cadavera  eorum 
qui  huic  malo  fuccubuerunt  fcrutanti. 
Inflammatio  utplurimum  fe  prodit;  an- 
non  magis  veritati  confentaneum,  ex 
invaginatione  inteftini  inflammationem 
fobolefcere,  quam  ex  hac  illam?  In¬ 
ter  extifpicia  defundorum,  caufas  ab 

earum 

•  De  caufis  et  fedibos  morbor.  tora.  2.  pag,  50. 

f  Vol.  i,  pag.  140. 

earum  fequelis  rite  diftinguere,  Oedipo 
fere  interdum  opus  eflet.  Quae  vero  hac 
de  re  nuper  tradidit  eximius  noder  Mon- 
Ro,  referre  libet:  “  An  intujfufceptio  may 
Cl  have  irrita  tion  and  inflammation  for 
66  its  confequences  ;  as  when  we  difen- 
“  Sage  the  gut  in  a  dead  body,  we  find 
cc  the  colour  of  the  gut  altered,  and  the 

coats  thickened  *”♦ 

Spasmodicae  Intestinorum  Con¬ 
strictiones.  Ex  his  inflammatio» 
nem  non  raro  progigni,  quotidiana  docet 
obfervatio ;  hujufmodi  enim  doloribus 
laborantes  ad  calida,  et  colica  dicta,  re¬ 
media  confugere  folent,  peflimo  faepe  cum 
eventu ;  dum,  condridtis  fpalmo  partibus, 
valida  fuper venit  inflammatio  quae  bre¬ 
vi  miferos  e  medio  tollit  aegros :  “  Licet 
“  enim  ab  inflammatione  morbus  non 
“  duxerit  originem,  convulfionem  tamen 
6i  intedinorum,  flatus  creantem,  inflamma- 

“  tionem 


*  In  praelt&ionibus. 

iC  tionem  facile  fequi  poiTe,  nos  com¬ 
monet  Illuft.  Va  n  Swi  et  e  No 

Alvi  diutik a  constipatio.  Haud 
defunt,  quibus,  fecunda  etiam  valetudine, 
per  decem  plurefve  dies  occluditur  alvus  ; 
nimis  autem  diu  protracfta  foecum  reten¬ 
tio,  multa  interdum  poft  fe  trahit  ma¬ 
la.  Inter  haec  frequens  et  primarium 
eft  enteritis  ;  quoniam  ad  ftercus  ejicien¬ 
dum  a  nonnullis  in  ufum  vocantur  draftica 
purgantia,  quae  non  modo  non  profunt, 
verum  etiain  plerumque  obfunt.  Jure  i- 
gitur  dicit  Hoffman,  6<1  Culpandus  hic 
communis  et  deteftabilis  praclicorum 
error,  qui,  alvo  pertinacius  adftridta, 
“  unum  poft  alterum  purgans  ingerunt, 
“  eoque  malum  non  tantum  exacerbant^ 
“  verum  etiam  reddunt  mortiferum  f.” 

Dysenteria.  Praepoftero  et  intem- 
peftivo  adftringentium  ufu,  cohibita  dy- 
fenteria  in  inflammationem  inteftinorum 

tranfire 

f  Vol,  3.  pag.  169.  f  Tona.  4.  part.  1.  p.  543. 

fcranfire  poffit.  Quod  his  teftatur  verbis 
Clar.  Fordyce.  44  When,  in  aninflam- 
“  matory  dyfentery,  the  lecretion  is  im- 
64  prudently  checked  by  ailringents,  this 
a  kind  of  inflammation  often  arifes  V’ 

*  > .. 

Ve  rmes,  In  primis  viis  diu  nidulans 
verminola  progenies,  feniiles  intdlmorum. 
tunicas  rodendo  et  vellicando,  eafdem  in» 
flammare  poffit,  quum  hac  rolione  etiaui 
per  inguina  umbilicumve  nonnunquam 
fibi  parant  exitum  intimi  hoftes. 

Podagra  retrocedens.  Ex  ma¬ 
teria  podagrica,  quocunque  modo  retro- 
pulfa,  faepenumero  ortum  ducit  enteritis, 
alia  ve  intelunorum  affediio :  44  Illud  latens 
54  morbofum  in  corpore,  quod,  ad  extremos 
54  artus  delatum,  exqulfita  illa  podagrae 
Ci  tormenta  facit,  fi  ex  imprudenti  mede- 
64  la,  vel  effoeti  corporis  languore,  ad  fo- 
**  lita  loca  deponi  impeditur,  faepe  in 
*6  viiceribus  abdominalibus  horrendos 

“  fpafmos 


*  Formula,  pag.  rp. 

“  fpafmos  excitat  ;  unde  fic  dringuntur 
“  intedina,  ut,  in  locis  contradis,  omni 
“  effluxu  et  influxu  liquidi  vitalis  impedi- 
“  tis,  fubita  et  lethalis  gangraena  fequa- 
“  tur,  diferte  notat  Illu.ffc.  Van  Swie- 

TEN. 

SYMPTOMATA. 

Febre  modo  praecedente,  modo  fub-* 
fequente  acuta,  infurgit  imi  ventris  do*- 
lor,  primo  tantum  vagus,  paulo  poft  uni 
obnixe  haerens  pundo;  faepe  comprimi¬ 
tur,  aliquando  autem  laxatur,  alvus  ;  ari¬ 
da  nigrefcit  et  hiulcat  lingua ;  licis  urget 
inexplebilis ;  interanea  vehemens  exurit 
aeltus ;  duri,  frequentes,  ac  contradi 
fiunt  arteriarum  pulfus  ;  ad  tadum  lum¬ 
ine  dolet  tumida  et  renitens  umbilici  re¬ 
gio;  irrequiete  corpus  jadatur;  parce 
fluunt,  penitufve  fupprimuntur,  urinae; 
indar  canum  morfus  exquilite  torquent 
dolores;  aegro  nunc  condat,  nunc  alie» 

natur 

e  Yol,  3.  pago  162» 

natur  mens  ;  accedunt  fingultus,  eruga¬ 
tiones,  ani  valida  conftri£tio,  enormes  ad 
vomendum  conatus,  contrarius  inteflino- 
rum  motus,  et  iliaca  paflio.  Procedente 
morbo,  in  pejus  ruunt  omnia:  Derepente 
ceflant  acerbiflimi  dolores,  infidae  in¬ 
duciae  !  quam  maxime  profternuntur  vi¬ 
res  ;  facies  tandem  comparet  Hippocra- 
tica  ;  livefcunt  labia ;  frigent  extrema  ; 
gelidi  erumpunt  fudores;  pulfus  depre¬ 
henduntur  debiles,  celerrimi,  ac  intermit¬ 
tentes  ;  convelluntur  artus ;  obnubilatur 
vifus ;  haeret  vox  faucibus  ;  laxata  quae 
ante  fuit  claufa  alvo,  infcie  elabuntur  ni¬ 
grae  dejedtiones  \  mors  demum  placida, 
ultima  linea  rerum. 

Hac  ce  lub  forma,  in  propatulum  venit 
et  progreditur  plerumque  inteitinorum 
inflammatio:  Haud  raro  autem  praeci¬ 
pua  a  nobis  jam  tradita  enteritidis  fig- 
na  abefie,  nec  propterea  minus  periculo- 
fam  adefie  inflammationem,  liquido  o- 
ftendit  iftud  anatoinices  lumen  Mor¬ 
gagni  j  cujus  ipfius  verba  hanc  ad  rem 

eleganter 

eleganter  fcripta  proferre,  haud  abs  rd 
fore  cenfemus. 

*  “  Quae  omnia  cum  ita  fint ;  quan- 
“  do,  cum  aliis  inflammatorum  inteflino- 

rum  fignis,  vehementem  dolorem  et 
“  acutam  febrem  in  aegrotantibus  depre- 
“  hendes  ;  jure  quidem  meritoque  credes 
u  rei  medicae  aubtoribus,  haec  duo  inter 
“  praecipuas  notas  magnae  inteftinorum 
“  inflammationis  ponentibus.  Nec  ta- 
“  men,  fi  quando  alterum  vel  utrum  que 
66  horum  aut  abefle,  aut  vix  efle,  invenies, 
“  continuo  putabis  aut  nullam  efle  in- 
flainmatioiiem,  aut  levem,  neque  gan- 
gs  graenam  et  fphacelum  in  eorum  efle 
cc  inteftinis  non  polle,  in  quibus  duo  illa 
Sc  praeceflifle  non  videris.  Optandum 
“  fane  fuiflet,  ut  medici,  cum  figna  hu- 
jus  inflammationis,  et  confequentis  ip- 
“  fam  gangraenae,  propofuerunt,  hoc 
u  monitum  non  omitterent  in  morbo  qui 
per  fallaciam  ejufmodi,  nec  raro,  prae» 

“  ceps 

*  De  caulis  et  fedibus  morborum,  tom.  2.  epift.  35, 
pag.  61. 

4  ceps  ac  repentinum  affert  exitium ;  nec 
4  raro,  inquam:  Nam  memini,  cum  ado- 
4  lefcentuli  tibi  fupra  defcripti  cafum 
4  mirabundus  narrarem  Valsalvae 
4  atque  Albertino,  continuo  utrum- 
4  que  confirmaffe,  non  abfimilia  occurrif- 
4  fe  fibi,  nec  feinel.  Quo  tempore,  cum 
4  mihi  inculcaret  Albertinus,  vigilan* 
4  dum  et  cavendum  effe  in  doloribus  in- 
4  teftinorum  :  Se  enim,  pofl  leves  dolores, 
4  aut  certe  cum  minime  magnis,  nulla 
4  manifefta  febre,  nulla  convulfione,  nul- 
4  lo  vomitu,  animo  ac  corpore  fatis  vi- 
4  gentibus,  de  improvifo  vidiffe  aegros 
4  in  praeceps  ruere,  et  cito  eripi  ab  laten- 
4  te  inflammatione,  ex  fphacelo  nec  opi- 
4  nato  inteftinorum :  Cum  haec,  inquam, 
4  mihi  inculcaret,  quaefivi  ex  perattento 
4  illo  medico  et  diligentiffimo  obferva- 
tore,  Quibus  igitur  ex  fignis  proximum 
4  intelligere  periculum,  et  praenunciar e 
4  faltem  poffemus  ?  Ille  vero,  ex  pulfu,  in¬ 
quit,  abdomine,  facie.  Pullus  enim 
humilis,  et  debilis  potius,  et  qui,  fl 

C  44  bene 

u  bene  attendas,  fibi  fubobfcnre  diflimilis 
“  fit :  Abdomen  autem  tenfum,  et  du- 
(c  rum,  et  cum  dolore  quodam  :  Facies 
“  denique  infoliti  aliquid,  ied  in  aliis  a- 
liud,  oftendens,  ut  interdum  oculos 
6C  quafi  exterrefaclos,  alias  livorem  quen- 
“  dam  circum  labra,  animadverterim. 
“  Haec,  inquit,  fere ;  nam  aliquando  lin- 
6£  guam  etiam  adnotavi  haud  bene  fe  ha- 
“  bentem,  et  quamdam  fitim,  mihi  accidit, 
a  ut  in  ejufmodi  cafibus  fe  obfervanda 
ec  praebuerint.  Sic  ille  ingenue,  ut  folebat, 
u  quae  requirebam,  figna  indicabat.” 

Hancce  autem  latentem  adnotaffe  in¬ 
flammationem,  et  medicos  ne  illa  decipe¬ 
rentur  primum  monuifie,  Clariflimum 
Simpson,  confentiunt  Van  Swi eten 
Morgagni  f,  et  Pringle  J. 

Obiter  hic  notare  expedit,  inteftina, 
pariter  ac  alia  quae  inflammantur  vifcera, 
in  fuppurationem  vel  fchirrum  abire  pofle. 
Hoc  tamen  perrarum  eft ;  quum,  medica 

teflante 

*  Vol  t.  p.  628»  -  f  Loco  citato,  p.  62 . 

t  p.  16©* 

teftante  hiftoria,  longe  frequentior  ente¬ 
ritidis  fequela  fit  refolutio  aut  gangraena. 

Sectiones  Cadaverum . 

Cadavera  hoc  morbo  denatorum,  cul¬ 
tro  anatomico  fubjedta,  multiplicem  inte- 
ftinorum  labem  exhibent.  Incifo  abdo¬ 
mine  et  diducdo,  tetram  mephitin  inter¬ 
dum  fpirant  interanea  * **  \  quae,  utpluri- 
mum,  flava  et  gelatinofa,  mucum  concre¬ 
tum  referente,  cruda  conteguntur  j' ;  in 
confpedtum  venit  major  minorve  tubi  ali¬ 
mentarii  portio  inflammata,  gangraenave 
tacla  ;  quae  hanc  fuperat  tubi  pars  ple¬ 
rumque  aere  conclufo  ultra  modum  tur¬ 
get  :  Tunicae  inteflini  inflammati  reperi- 
untur  praeter  naturam  condenfatae  J ; 
minima  earum  vafcula  a  remorante  fan- 
guine  quandoque  ita  rubent,  ut  fi  arte 
cera  fuiffet  injecta  :  Hinc  illinc  maculae 

lividae 


*  Hildanus  chirurg.  obf.  ccnt.  i.  No.  61.  p.  49. 
f-  Oe  Haen  loco  citato.  J  Pringle,  p.  246. 

**  Morgagni  epift,  35.  p.  59.  No.  10, 

lividae  et  nigricantes  obviae  fiunt  * ;  per 
totum  canalis  t radium  diverfa  corpora  ex¬ 
tranea,  quae  cafu  confiliove  fuere  degluti- 
ta,  fe  vifenda  praebent;  aliquando  in  apri¬ 
cum  fiftitur  ftupenda  excrementorum  mo¬ 
les,  crafliora  inteftina  ad  crepaturain  fere 
diftendens  f  ;  tenuia  in  fe  involuta,  et  are* 
te,  quafi  a  circumdudo  filo,  conftrida 
inveniuntur;  haud  raro  quae  pars  coli 
natura  fub  ventriculo  a  dextris  ad  finiftra 
tranfverfum  tenet  iter,  fe  offert  a  fede  fua 
dimotam  et  infra  umbilicum  dilapfam  :f  ; 
ut  de  herniis,  de  intuffufeeptionibus,  a- 
liifque  variis  inteftinorum  vitiis,  fileamus* 

DIAGNOSIS. 

Genuinos  morborum,  qui  multa  cum, 
aliis  communia  habent  fymptomata,  cha» 
raderes  accurate  flabilire,  haud  parum  ar¬ 
tis  Apollineae  intereft  ;  vix  igitur  pro  dig¬ 
nitate  fua  fatis  laudari  poffit  Clar.  Sau- 

vages, 

#  Morgagni  paffim-.  f  Hoffman,  tom.  4,  part  2 . 
£>•  2fO*  t  Morgagni  epift,  34,  p,  44.  No.  2. 

vages,  qui  pathognomicas  morborum 
notas  fumma  cura  perquifivit  et  depinxit. 
Prout  haec  illave  pars  inteftini  coli  afficitur, 
alias  abdominis  et  thoracis  inflammatio¬ 
nes  mentitur  enteritis  ;  nec  tanti  refert 
hafce  inter  affedtiones  diagnofis  ad  amuf- 

fim  fadta,  cum  eandam  fere  pofcant  fin- 
gulae  medelam :  Quibufdam  vero  affec¬ 
tionibus  patent  inteitina,  quae,  ut  rite  ex 
inflammatione  dignofcantur,  fedulo  niten¬ 
dum:  Illis  quoniam  minime,  ac  huic,  ea¬ 
dem  conveniunt  remedia  ;  et  falli  hac  in 
re  judicii  poenas  faepe  luunt  aegrotantes. 

Morbi,  qui  ab  enteritide  non  fatis 
facile  difcernuntur,  probe  autem  difcerni 
debent,  hi  funt  : 

Gastritis.  Dolor  epigaftrii  ardens, 
fumma  anxietas,  fingultus  indefinenter 
vexans,  vomitionis  et  doloris  ad  omnia 
etiam  leniflima  affumpta  exacerbatio,  pul- 
fus  inaequalis,  faliva  in  os  erudlans,  et 

hydrophobia,  folum  laborare  ventriculum, 
clariflime  oftendunt. 


Hepatitis. 

Hepatitis.  Si  colon,  ubi  dextro  fiib- 
jicitur  hepati,  fuerit  inflammatum,  hepa- 
titidem  aemulari  aflblet;  quod  facium  fe 
plus  vice  fimplici  vidifle  Clariflimus  tefta- 
tur  Cullen.  Dextri  vero  hypochondrii 
dolor  ad  fcapulas  pertingens,  pallida  feu 
idlerica  facies,  dyfpnoea,  tuflis  ficca,  mol¬ 
liores  pulfus,  difficilis  in  latus  finiftrum 
decubitus,  hepar,  non  colon,  inflammari 
certas  praebent  notas. 

Nephritis  vera.  In  ancipiti  non- 
nunquam  haec  verfatur  diagnofis :  Longe 
alia  autem  funt  nephritidis  verae  et  ente¬ 
ritidis  fymptomata  ;  ab  hac  illam  diftin- 
guunt  fequentia  :  Dolor  acutus  in  regione 
renum,  frequentes  rudius,  bilis  vomitus ; 
crebra  urinae  cupiditas  magnaque  diffi¬ 
cultas,  excretum  aquae  fimile  ;  folutior  al¬ 
vus,  et  quae  facilius  obediat  clyfmatibus. 

Nephritis  Calculosa.  Lumbo¬ 
rum  dolor  fubinde  recurrens,  motu  cor¬ 
poris  exacerbatus  j  febris  haud  nifl  pofi; 

cruciatus 

cruciatus  diu  toleratos,  accedens;  cruris 
ab  eodem  latere  ftupor,  teftifque  retradlio; 
urina  cruenta  et  fabulofa;  non  ambiguum 
dant  difcrimen. 

Pleuritis.  Facile  internofcuntur  pleu¬ 
ritis  et  inteftinorum  inflammatio  ;  fub  illa 
adfunt  lateris  dolor  in  infpiratu  valde 
aucStus,  pulfus  pleni,  molefta  tuflis  ;  fub 
hac  autem,  medii  utplurimum  abdominis 
dolor,  minime  in  infpiratu  audtus,  minus 
pleni  arteriarum  idtus,  tuflis  nulla. 

Colici  Dolores.  Hoc  nomine  ab 
incautis  infigniuntur  quicunque  abdomi¬ 
nis  dolores,  tanquam  qui  a  fpafmo  fla* 
tuve  non  potuiflent  non  omni  tempore 
oriri;  et  remediis  tradlantur  calidis,  haud 
fine  magno  faepe  aegrotantium  damno. 
Atqui,  inflammationem  nec  adefle,  nec 
imminere,  abunde  quae  fequuntur  evin¬ 
cunt  figna  :  Dolores  per  totum  imi  ven¬ 
tris  ambitum  vagantes,  nunquam  diu  uni 
haerentes  parti,  per  intervalla  redeuntes  ; 
nulla  vel  levis  excandefcens  febris  ;  pulfus 

molles 

molles  et  naturaliter  fere  ordinati;  per  fu- 
periora  aut  inferiora  emifii  cum  levamine 
flatus;  abdomen  inaequaliter  tumens,  ad 
tactum  minime  dolens. 

Ileus.  Nonnullos  apud  medicos  pro 
uno  eodemque  morbo  habentur  ileus  et 
enteritis  ;  inique  vero,  ut  opinor.  In  pri¬ 
ore,  motus  inteftinorum  periftalticus,  na¬ 
turaliter  deorfum  tendens,  in  contrarium 

vertitur,  cui  nulla  ut  plurimum  inflamma¬ 
tionis  fe  adjungunt  tigna ;  et  viciflim  in 

pofteriore,  inteftina  inflammantur  abf- 
que  minima  eorum  motus  inverfione.* 

H  Ex  tenfione/?  inquit  Sauvages, 
phlegmonodea  tactum  non  tolerante, 
fumme  dolorifica,  cum  pyrexia  acuta, 
“  diftinguitur  ab  ileo,  dyfenteria,  colica, 
u  quarum  fpecies  etiam  plures  inflamma- 
“  toriae  funt ;  fed  in  quibus  fymptomata 
u  generi  propria  praedominantur  Ve- 
runtamen  haud  diflimulandum,  quod  in¬ 
terdum  alter  in  alterum  faceflat  morbum, 

vel 

#  Vol.  2.  p.  463. 

vel  uterqne  firaul  fuam  in  eundem  ae¬ 
grum  exerceat  tyrannidem. 

CAUSA. 

Qua  m  aliae  inflammationes,  eandem  ag- 
nolbit  canfam  enteritis  ;  h:c  autem  mul¬ 
tum  inter  fe  difcrepant  celebres  in  arte 
viri,  nec  nobis  has  datur  dirimere  lites : 
Haud  multum  hallucinati  fuere  medici, 
qui  impetum  fanguinis,  cuin  vaforum 
fpafmo  ac  irritatione  conjundtum,  vi, 
quam  par  eft,  majori  in  partem  affedtam 
ruentis,  caufam  inflammationis  fuifle  pu¬ 
tarunt;  id  enim  clare  oftendunt  ea  quae 
huncce  affedtum  comitantur. 

PROGNOSIS. 

•  Experientia  tefte,  incertum  et  peri¬ 
culi  plenum  dat  praefagium,  ex  quocun¬ 
que  proveniflet  fonte,  inteftinorum  in¬ 
flammatio.  “  Pars  nulla/’  inquit  Mor- 

D  G  A  G  N  1 3 

gagni  *•,  “  fortaffe  facilius  et  citius 

quam  inteftina,  nihil  ejufmodi  fufpi- 
“  cante  medico,  abit  in  gangraenam,  et 
u  nigra  fit.”  Nonnulla  igitur  quae  mi¬ 
nime  fallunt  futurae  falutis  mortifve  in¬ 
dicia,  breviter  attingere  conabimur. 

Boni  Ominis  Signa , 

Si,  medela  tempeftive  inita,  dolores 
antea  fixi  ex  parte  in  partem  migrant, 
fenfim  fenfimque  ceflant ;  venter  detume- 
fcens  ad  tactum  minus  dolet ;  clyfmatibus 
refpondet  alvus  ;  copiofe  fluunt  urinae  ; 
fudore  calido  lenique  totum  humefcit 
corpus ;  facile  fedatur  fitis ;  bene  fe  habent 
lingua,  vultus  ;  molles,  pleni,  et  aequales 
micant  pulfus ;  omnia  denique  meliora 
fiunt ;  rem  in  vado  effe  judicamus. 


Mali  Ominis  Signa , 

Ventr  is  tormina  quae  uno  praecipue 
faeviunt  loco  ;  abdomen  tenfum,  tadtum- 

que 

*  Tom.  2.  epift.  35»  p,  58.  No.  5, 


DE  ENTERITIDE. 


27 


que  refugiens ;  urinarum  difficultas ;  alvus 
pertinaciter  claufa ;  crebrae  vomitiones  ; 
fitis  quae  non  extinguitur;  linguae  aridi¬ 
tas;  internorum  aeflus;  cum  pulfu  parvo, 
duro,  ac  contracto  ;  nil  boni  fpondent,  nec 
levem  imminentis  incutiunt  metum  gan¬ 
graenae.  Subita  dolorum  remiffio ;  magna 
abdominis  inflatio  ;  facies  Hippocratica ; 
fingultus  ;  nigrefcens  lingua  ;  extremorum 
frigus  ;  gelidi  fudores  ;  virium  lapfus ;  uri¬ 
narum  fuppreffio  ;  tendinum  fubfultus  ; 
mens  emota ;  pulfus  debiles,  intermittentes, 
aut  qui  vix  percipi  poffint ;  nigrae  deni¬ 
que  et  foetentes  alvi  excretiones ;  inflan¬ 
tem  denunciant  mortem. 

Mali  quoque  inter  ominis  figna,  e- 
tiamfi  a  plurimis  minime  fufpefta  habean¬ 
tur,  recenfet  Morgagni  :  u  Pulfum  hu- 
6i  milem,  et  qui,  fi  bene  attendamus,  fibi 
“  fubobfcure  diffimilis  fit ;  abdomen  du- 
“  rura,  tenfum,  et  cum  dolore  quodam ; 
“  faciem  quae  minime  placet,  vel  aliquid 
“  infoliti,  ut  oculos  exterrefaftos,  livorem 
circum  labra,  oflendit.”  Et  alibi,  “  Inter 

“  peffima 

“  peffima  autem  {igna,”  inquit  fagax  ille 
vir,  “  et  proximam  mortem  indicantia, 
“jure  meritoque  reponimus  nigras  dejec- 
“  tiones,  cum  dolorum  cellatione  conjunc- 
“  tas.”  Quod  ad  gangraenam  fpedlat,  haec 
prudenter  monet :  “  Cave  tamen  viciffim 
“  credas,  in  quibus  fphaceius  inteftino- 
“  rnm  iit,  in  iis  fernper  dolores  ceflare, 
“  edodtus  adolefcentuli  hiftoria,  qui  cum 

“  ultimas  quindecim  vitae  horas  ob  im- 

% 

“  mane  dolorum  tormentum  jugiter  cla- 
a  mare  coadlus  eflet ;  tamen  inteftinorum 
“  partem  multo  maximam  tam  nigram 
“  habuit,  quam  qui  nigerrimam  V’ 

RATIO  MEDENDE 

Ex  fupradidtis  luce  clarius  patet,  Iiu- 
jufce  morbi  medelam  quam  maxime  pro¬ 
perandam  ;  omnia  quae  ratio  et  ufus  do¬ 
cuerunt  prodefle  poffe  remedia  iimul  et 
femel  in  ufum  funt  vocanda.  Apte  itaque 
dicit  Morgagni,  “  Scilicet,  hujus  morbi 

“  curfus 

*  Ibidem,  p.  63.  et  6 2. 

u  curfus  faepenumero  opinione  celerior  eft, 
“  ut  fi  horas  fpedes,  incipere  tum  etiam 
“  cenfeas,  cum,  fumma  jam  illata  noxa, 
“  ad  finem  properat  exitialem :  Itaque  fi. 
“  quo  in  alio,  in  hoc  certe  morbo,  ve- 
“  rum  eft  illud  Kippocraticum,  Occafio 
“  praeceps  *”  In  curatione  enteritidis 
bina  medendi  confilia  veniunt  adimplen¬ 
da. 


I.  Vasorum  conflridfionem,  et  fan- 
guinis  impetum,  qui  in  omni  inflamma¬ 
tione  obtinent,  tollere. 

II.  Symptomata  urgentia  levare. 

Primo  inferviunt  confilio quae fequun- 
tur  remedia  : 

Sanguinis  MiJJiones ,  cum  generales ,  tum  to¬ 
picae. 

In  his  cardo  curae  vertitur;  haec 
facra,  dum  procellae  faeviunt,  ancho- 
ra  ;  praetermiflo  enim  feriufve  adhi¬ 
bito  hoc  principe  remedio,  vana  ut- 
plurimum  et  inania  evadunt  reliqua 

artis 


*  Ibidem,  p,  57.  No.  3: 

artis  auxilia ;  hinc  fententiam  Are- 

* 

taei  tantopere  collaudat  Illuft.  VaN 
Swieten:  u  Verum  optime  Aret  aeus 
“  in  curatione  hujus  morbi  dixit,  nullum 
<e  remedium  adhibendum  efle,  nifi  quod 
u  robore  et  celeritate  auxilii  tanto  morbo 
“  adaequatum  eft;  unde  jubet,  venam 
u  in  cubito  aperiendam  efle  lato  vulnere, 
<c  ut  multus  fubito  fanguis  exeat ;  ad 
66  animi  etiam  deliquium  ufque  Nul¬ 
la  fortafle  datur  interna  inflammatio5 
pleuritide  vix  excepta,  quae  crebriorem 
largioremve  poftulat  fanguinis  miflionerm 
Caveant  incauti,  ne  illos  decipiant  parvi 
et  quafi  [humiles  pulfus,  ad  quos  fi  at¬ 
tente  advertant  animum,  una  explora¬ 
buntur  duri,  contradli,  ac  digitum  pre¬ 
mentem  tenfae  infiar  chordae  ferientes  ; 
hoc  quoniam  rerum  flatu  nunquam  non 
proficue  fecantur  venae,  unde  minuitur 
acerbitas  dolorum,  reficiuntur  vires, 
molliores  dant  arteriae  icflus.  Pro  ra¬ 
tione  igitur  virium  et  fymptomatum  fan¬ 
guinis 

*  Vol.  3.  pag.  174» 

guinis  detradtiones  audadter  repeti  jubet 
peritiffimus  Pringle  44  Having  had 
44  reafons  to  deviate  from  Sydenhanfs 
44  practice,  I  iiave  followed  the  more  an- 
54  cient  one  of  bleeding  largely  and  often, 

54  as  long  as  the  violence  of  the  fymp- 
44  toms  remained,  or  whilft  the  ftrength. 

54  permitted.  If,  after  the  firft  bleeding, 

44  the  patient  was  not  fenfibly  relieved  in  • 
84  a  few  hours,  the  vein  was  opened  a 
44  fecond  time.”  Eadem  praecipit  Clar. 
Tissot,  44  La  feule  fa9©n  de  la  guerir* 

44  c’ eft,  imo,  de  faire  une  tres  grande 
44  faignee  du  bras ;  elle  diminue  prefque 
44  fur  le  champ  la  ferocite  des  douleurs, 

*4  et  elle  calme  les  vomiffemens  5  elle  rend 
44  d’ailleurs  les  autres*  remedes  beaucoup 
44  plus  efficaces :  Souvent  il  la  faut  reite- 
44  rer  deux  heures  apres  f.”  Nec  propria 
refragatur  experientia ;  haud  enim  ita 
pridem,  ad  quendam  hoc  morbo  graviter 
decumbentem  accitus,  graviter  inquam, 

quum 

*  Difeafes  of  the  army,  pag.  155. 

f  Avis  au  peuple,  tom,  1.  pag.  25®, 


32  DE  ENTER  I  TH>E* 


quum  male  fe  habuerint  facies,  abdo¬ 
men,  pulfus,  venam  bidui  fpatio  ad 
quartam  ufque  vicem  feliciffimo  cum  e- 
ventu  aperui,  et  tanto  ex  difcrimine  e- 
vafit  aeger.  Dummodo  igitur  linant  vi¬ 
res,  fimulque  perflent  vel  renoventur 
fymptomata,  iterandae  funt  fanguinis 
ini  ilio  nes.  Monitos  autem,  nec  imme¬ 
rito,  voluit  medicos  laudatus  Morgag¬ 
ni,  ne  nimis  fero  in  fub fidium  trahatur 
valentiffiinum  hocce  remedium:  “  Longe 
66  enim  aliud  eft  antequam  fiat  inflamma- 
i{  tio,  aut  etiam  dum  fieri  incipit,  venam 
a  fecare ;  aliud,  cum  fadta  eft,  et  vires 
“  languent,  et  omnia  in  praeceps  ferun- 
u  tur,  fub  ire ;  ut  Celsi  verbis  rem  elo- 
u  quar,  fpeciem  ejus  ut  occifi,  quem  fors 
u  ipfius  interemerit  Et  paulo  poli  non¬ 

nullis  hujus  mali  allatis  exemplis,  quibus 
fanguinis  detradlio  ferius  inflituta  no¬ 
cui  ITet,  nedum  prodeflet,  haec  aflerit  dig* 
niflimus  vir :  ‘4  Non  adverfus  utiliflimum, 
“  fi  tempeftive  utaris,  auxilium,  fanguinis 

“  miflionem 


#  Loco  citato. 

“  miffionem  haec  fcribo  ;  fed  quid  cito 
“accidere,  vel  poil  hanc  in  morbis  ejuf- 
“  modi  poflit,  ubi  praevaleant  convul- 
“  fiones  violentifliinae,  admoneo,  ut  et 
fcias  ipfe,  et  ante  docere  alios  queas, 
“  non  efle  temere  magnum  auxilium  cui- 
“  pandum,  ii  forte  ejus  ufum  continuo 
“  exitus  infelix  confequatur 

Haec  hacienus  de  generali  fanguinis 
miilione:  Quod  ad  topicam,  fi  debilis 
haereat  aeger,  fi  magna  jam  copia  ex  fy- 
ftemate  miffus  fuerit  fanguis,  nec  adhuc 
evanefcant  vel  minuantur  dolores,  haud 
abfque  frudtu  regioni  umbilicali  admo¬ 
verentur  cucurbitulae  cruentae.  Nun- 
quid  non  ad  illam  inteftinorum  occultam 
inflammationem  a  Morgagni  memora¬ 
tam,  praecipue  quadraret  haec  fanguinem 
educendi  via?  Verifimile  videtur;  expe¬ 
rientia  tamen  fola  hac  in  re  aliquid  certi 
ftatuere  poflit. 

E  Regimen 


0  Ibidem,  pag.  58. 

Regimen  fhktiph  log  ifncum . 

Ex  natura  et  fede  hujus  mali  rite  per- 
penfis,  fponte  patet  quam  exactam  tenere 
debeat  aeger  diaetam  ;  fiquidein  omnia  in° 
geftamotu  inteftinorum  vermiculari  ad  lo¬ 
cum  inflammatum  appelluntur.  De  cura»* 
tione  tractans,  haec  habet  Boerhaave  : 
“  Atque  interim  caute  cavendo  ab  omni 
“  acri  impetum  augente,  calefaciente,  po- 
“  tu,  cibo,  medicamento,  motu,  animi  af- 
fectu  Pro  potu  autem,  aqua  pulli, 
hordeacea  ;  pro  cibo,  cremores  hordei, 
oryzae,  avenae,  et  id  genus  forbilia,  fu- 

m 

ruantur;  nec  tantum  dum  premat  mor¬ 
bus,  verum  etiam  per  aliquot  dies  poft 
morbum  depuifum,  ad  hanc  praeferip- 
tam  vidtus  rationem  vivat  aeger:  44  Licet 
44  per  illa, inquit  Illuft.  Boerha  avii  in¬ 
terpres,  “  quae  hadenus  tradita  fuerunt, 
dolor  ceflaverit,  febrifque  remiferit ; 

“  tamen  debemus  cogitare,  partem  ij- 

44  lairj. 

*  Aphor.  fed,  964.  No.  5, 

“  lam  -inteftinorum  ubi  morbus  haefit, 
“  diu  adhuc  retinere  talem  fenfibilita- 
u  tem,  ut  facillime  denuo  dolor,  fpafmus, 
“  inflammatio,  recrudefcere  poffint,  fi  vel 
44  levis  irritatio  acceflerit  ab  ingeftis,  vel 
Cc  acrioribus,  vel  difficilioris  digeftio- 


Sudorifca. 

Quae  blandum  movent  fixiorem  me* 
dicamenta,  cum  fanguinis  circuitum  per 
totum  corpus  reddunt  aequalem,  haud 
inanem  aliquando  ludunt  operam.  Haec 
inter  eminent  antimonialia  refracta  dofi, 
adeo  ut  naufeam  moveant  affumpta ;  vi 
quippe  commercii,  quod  cum  1  limma 
cute  habet  ventriculus  fpafmos  illam 
tenentes  folvunt,  et  exinde  fanguinis  fu» 
perpondium  ab  interioribus  in  exteriora 
deducunt ;  quod  in  curatione  internarum 
inflammationum  faepe  faepius  feliciter  cefi* 
fifle,  nemini  non  notum.  Diluentes  et 

tepidae 

*  Vol.  3.  pag.  1S2. 

tepidae  potiones  largius  hauftae,  vafa 
quoque  perfpirabile  excernentia,  leniter 
relaxant ;  atque  infuper,  falutarem  hunc 
fimul  exferunt  effedtum,  ut  aeftus  febrilis 
minuatur,  fitifque  molefta  ex  parte  fede- 
tur :  Quodnam  genus  potionum  hic  ma¬ 
xime  lit  idoneum,  jam  fupra,  dum  de 
regimine  agebatur,  monftravimus* 

Veficatoria . 

Plurimum  haec  prodefle  quibufcun- 
que  topicis  inflammationibus,  quotidiana 
confirmat  praciicorum  obfervatio,  cui  nil 
derogant  ineptae  quorundam,  de  modo 
quo  operantur  veficantia,  theoriae  :  Quae 
non  inutilem  huic  morbo  praeftare  opem, 
bene  depletis  prius  vafis,  teftatur  celeber¬ 
rimus  Pringle.  (S  Iinmediately  after  a 
“  fecond  bleeding,  a  blifter  (as  large  as 
“  the  palm  of  the  hand  with  the  fingers) 
u  was  applied  over  that  part  of  the  bel- 
ly  which  was  moft  afFefled.  As  I  have 
u  oftener  than  once  known  the  patient 

“  relieved 

u  rclieved  in  his  bowels,  as  foon  as,  he 
f<  felt  the  burning  of  his  fk.in,  and  at 
64  the  lame  time  have  ftools  by  a  purge 
“  or  clyfter,  which  had  not  operated  be- 
“  fore,  we  have  reafon  to  believe,  th^t  the 
“  blifter  ads  as  an  antiipafmodic,  and 
66  not  as  an  evacuant  Cui  aflentit 

his  verbis  praeclarus  nofter  Gregory: 
“  Blifters  leffen  the  inflammation,  alfo 
“  remove  the  fpafms,  and  tend  by  that 

u  efFed  to  relieve  the  conftipated  belly  f 

Cucurbitae  fine  ferro .  * 

Huic  quoque  confilio  nonnunquam 
accommodantur  cucurbitae  incruentae, 
quae  abdomini  admotae,  dum  humorum 
copiam  et  impetum  ab  internis  partibus 
avertunt,  in  externas  derivant,  falutife- 
ros  edunt  effedus :  Haud  abfque  ratione 
igitur  eas  commendat  Clar.  Fordyce: 
“  Some  degree  of  inflammation  of  the 

“  ikin 

*  Difeafes  of  the  army,.pag.  155. 

\  In  praelectionibus. 

“  fkki  of  the  belly  has  beeii  raifed  by 
“  cupping-glafles  with  benefit  ’ 

II.  Symptomata  urgentia  levare • 

Ut  redle  perficiatur  hoc  confilium,  an* 
te  omnia  prudentis  erit  medici  ducere 
alvum,  et  compefcere  dolores»  Alvus 
ducitur  per 

Cathartica  leniora » 

\ 

Astrictiori  alvo  nunquam  non  ad¬ 
modum  hoc  exacerbatur  malum ;  quini- 
mo  ex  hoc  folo,  uti  fupra  jam  innuimus, 
principio  ortum  fuum  faepe  ducit  enteri¬ 
tis.  Ut  eliminentur  autem  fcybala,  et 
alvus  fiat  libera,  (maximi  quod  eft  mo¬ 
menti),  leniora  tantum,  et  quae  mitifii- 
mo  gaudent  ftimulo,  conveniunt  cathar¬ 
tica;  cujufmodi  funt  Eledt.  lenitiv.  Flor, 
fulphur.  Sales  neutri,  &c.  Quid  vero  de 
purgantium  ufu  in  hoc  morbo  peritiflimus 

dicit 


#  Formula,  pag,  60. 

dicit  Pringle  audiamus  *.  “  Next  to 

“  bleeding,  the  principal  part  of  the  cure 
“  depends  upon  opening  the  body ;  which 
“  formerly  I  attempted  by  clyfters,  and 
u  by  giving  every  hour  a  pili  of  aloes, 
foap,  and  calomel ;  but  afterwards  i 
“  changed  that  pradlke  for  the  more  le~ 
u  nient  medicines.  Iu  this  intention,  I 
ha  ve  given,  every  hour,  the  bignefs  of 
a  nutineg  of  an  eiedtuary,  compounded 
of  half  an  ounce  of  the  electarium  le¬ 
ni  tivum,  two  drachms  of  the  flowers 
of  fulphur,  and  one  drachm  of  the 
“  cream  of  tartar,  with  fome  fyrup.  But 
6<  oi  late,  I  have  kept  moie  to  the  ufe  of  the 
fal  catharticum  amarum  recommend- 
“  ed  to  me  by  Dr  Heberden,  who  had 
had  feveral  proofs  of  its  good  eflecls, 
“  in  fmall,  but  repeated  dofes.  Two 
“  ounces  of  this  falt  being  therefore  dif- 
*e  folved  in  a  pint  of  water,  I  give  two 
“  fpoonfuls  every  half  hour;  or  one 
fpoonful  at  fhorter  intervals,  as  long  as 

“  the 

*  Ibidem,  pag,  1 56. 

16  the  patienti  ftomach  will  bear  it,  or 
44  till  he  has  had  two  motions.  Though 
“  this  medicine  has  a  difagreeable  tafte ; 
44  y et,  as  Dr  H  e  B  e r  d E  n  remarked,  the  fto- 
44  mach  will  often  retain  it,  when  more 
grateful  liquors  are  rejeded :  A  circum- 
44  Rance  which  might  incline  one  to  be-» 
44  lieve,  what  has  been  faid  of  other  neu- 
64  tral  falts,  that  they  poffefs  forne  de- 
*4  gree  of  a  fedative,  as  well  as  a  laxative 
44  qualityf5 


Enemata  Emollientia . 

Summi  pariter  pretii  funt  clyfmata  lax^ 
antia,  quae  haud  tantum  folutam  confer- 
vant  alvum  *,  verum  etiam,  dum  interni 
vicem  explent  balnei,  totum  inteftinorum 
tradum  fovent  et  mulcent:  44  Frequenter 
44  autem,”  affirmat  Van  Swieten,  “haec 
64  repeti  poffunt,  imo  debent,  ut  leniatur 
44  acerbus  ille  dolor,  et  laxentur  fpafmo 
44  conftrictae  partes  V  Eadem  fere  Clar. 

Hoffman  ; 


*  Vol.  3.  p.  175 

Hoffman:  “  Haec  tamen  circa  ufum 
“  clyfterum  addenda  obfervatio,  ut  bi- 
“  horio  fere  quovis,  fi  neceffitas  urgeat, 
u  injiciantur,  et  paulo  diutius  retinean- 
Ci  tur  Si  vero,  ut  quandoque  fit,  mi¬ 
nime  refpondeat  alvus  pertinaciflime  clau- 
fa,  vel  tanta  fit  ani  conftridtio  ut  clyfteris 
tubulum  admittere  nequeat ;  balneo  va¬ 
poris,  dum  fellae  perforatae  infidet  ae¬ 
ger,  conllridius  foveatur  anus  ;  et  fubinde, 
fubtiliflimi  ope  fyphonis,  infundatur  oh 
olivarum  trpefadlum,  ad  uncias  quatuor; 
cujus  praefidio,  facilius  pofthac  ad  fecef- 
fum  ftimulant  ventrem  clyfmata  commu¬ 
nia. 

Dolores  compefcuntur  per 

Anodyna . 

Opiatis  prudenter  adhibitis  fuae  funt 
laudes  ;  quippe  quod  dolores,  hoc  faepe  in 
malo  vix  tolerandos,  potentiflime  confo- 
piunt:  Nulla  tamen  morbi  periodo  ad 
haec  confugere  licet,  dum  adhuc  viget  in¬ 
flammatio,  alvufque  manet  occlufa.  Hoc 
pofuit  in  praxi  monitum  Celeb.  Hoff- 

F  M  a  n  r 

#  Tom,  4  p.  544. 

man:  “  Fraemifla,  fi  vaforum  plenitudo 
“  urget,  venaefe&ione,  laxata  etiam  cly- 
“  fteribus  admiffis  alvo,  fi  atrox  dolor  ce» 
dere  nolit,  optimo  confilio,  fine  omni 
“  metu,  anodynum  ex  opio  profuit,  quo 
“  tormina  conquiefcunt,  et  fpafmi  ac  fu- 
“  dor  fequitur  Quod  confirmat  Illuft. 
Van  Swieten  :  “  Verum  haec  non 
46  conveniunt,  nifi  prius  fanguinis  miflio 
“  et  clyfinata  adhibita  fuerint,  ut  inflam- 
4£  mationis augmentum  impediatur:  Secus 
u  enim  contingere  poffet,  ut,  per  opiata 
“  fopito  doloris  fenfu,  caufa  doloris,  in- 
6i  fiammatio  nempe,  deftrueret,  gangrae- 
“  na  nata,  partem  affectam  f Ab  opia- 
tis  autem  prorfus  ab  (linendum,  fi  vi¬ 
rium  proftratio,  et  quae  alia  praefentem 
fphacelum  denotant  ligna  adfint,  ne  ino¬ 
pinatum  doloris  lenimen  exhibito  adfcri- 

i 

batur  remedio,  uti  et  mors  brevi  fequens, 
cum  magna  medici  infamia.  De  opii  ufii 
notandum  reftat,  quod,  praemiffi  unave 
affumpti  beneficio  opiati,  lenia  non  raro 

purgantia 


#  Loco  citato, 
f  Loco  citato* 

purgantia  certius  et  citius  fuos  praeflent 
effectus ;  tunc  enim,  fpafmis  folutis,  non 
ita  pertinaciter  catharticorum  yim  eludit 
alvus. 

Topice  Applicata . 

In  hunc  fcopum  alia  aliis  arrident  re¬ 
media  loco  affedlo  applicata :  Inter  ufita- 
tiora  recenfentur,  fotus,  cataplafmata  ex 
mica  panis  et  ladte  parata,  veficae  decoc¬ 
tis  emollientibus  repletae,  linimenta  ex 
oleo  et  camphora  confedta,  et  infinita  fi- 
milia.  Non  defunt  qui  pellem  vel  omen¬ 
tum  recens  madtati  animalis  admoveri, 
vel  catulum  viventem  nudo  ventri  diu 
accumbere  jubent  ;  nec  forfan  penitus 
haec  floccifacienda :  Quandoque  autem 
pondere  et  afperitate  horum  increfcunt 
morbus  et  dolores,  cum  faepe  tanta  et 
tam  dolorifica  adfit  abdominis  diftentio, 
ut  nec  tactum  manus  paulo  validiorem 
ferre  poffit  aeger. 

Balneum 


i 

Balneum  Tepidum . 

Ceteris  vero  omnibus  quae  exterius, 
admoventur  auxiliis  palmam  praeripit 
balneum  temperate  calidum  ;  vi  enim  qua 
pollet  laxante,  lpafticas  inteftinorum  con- 
ftriiftiones  folvit,  et  exquifita  placat  ven¬ 
tris  tormina.  Nullo  non  tempore,  prius 
celebratis  debitis  fanguinis  millionibus, 
tutiffimum  et  efficax  praedat  remedium, 
quod  femel  et  iterum  nobis  contigit  vi- 
diffe.  Quanti  hocce  facit  remedium  in 
curatione  enteritidis  Clar.  Pkingle, 
haec  ejus  docent  verba  :  “  This  was  my 
“  co mino n  method  in  the  hofpital ;  and  if 
65  fince  tliat  time  I  have  made  lefs  ufe  of 
“  blifters,  it  is  not  from  having  feen  bad 
“  confequences  from  them,  but  from 
((  finding  in  private  pradlice  a  greater  re» 

■c  luctance  in  the  patient  to  have  them 
“  on  a  part  where  they  are  not  com- 
u  monly  applied  ;  and  alfo,  from  their 
sc  fomewhat  interfering  with  the  warm 

"  batiq 


DE  ENTERITIDE.  45 

£<  bath,  which,  though  a  material  article 
“  in  the  cure,  was  generally  wanting  in 
“  the  hofpitals  of  the  army  Multus 
'  quoque  in  laudanda  hac  balnei  virtute 
eft  Clar.  Tissot  :  “  Si  le  mal  s’opiniatre, 
“  on  met  le  malade  dans  un  bain  d  eau 
“  tiede,  dont  j’ai  vu  les  plus  grands  ef- 
“  fets  t*”  Cavendum  autem  ne  nimis 
diu  inter  balnea  detineatur  aegrotans,  nec 
calor  aquae  fani  corporis  calorem  tran- 
fcendat ;  aliter,  ftimuli  munia  obeunte 
balneo,  in  pejus  rueret  malum. 

*  Difeafes  of  the  army,  p.  155. 

\  Avis  au  peuple,  tom.  1.  p.  250. 

